stanford-oval/wikipedia huggingface dataset:
โป๋ เป่าปี่

| โป๋ เป่าปี่ |
| --- | --- |
เกิด: 23 พฤศจิกายน  2464 [ต้องการอ้างอิง] นายโผ  กู้เกียรติตน [ต้องการอ้างอิง]
เสียชีวิต: 2 มิถุนายน  2538 [ต้องการอ้างอิง]
อาชีพ: นักแสดง
ผลงานเด่น: นายบ่อน จาก เดอะ เดียร์ฮันเตอร์ (2521)
ฟิลม์แฟร์: เต้าฮวยไล้เหลี่ยว [ต้องการอ้างอิง]
ฐานข้อมูล
IMDb
ThaiFilmDb
โผ กู้เกียรติตน หรือ โป๋ เป่าปี่ เป็นคนพื้นเมืองจังหวัดราชบุรี  ก่อนเข้าวงการแสดงได้ประกอบอาชีพหลายหลาก ไม่ว่าจะเป็นแสดงงิ้ว เล่นดนตรีในวงงิ้ว นักมวย รับราชการตำรวจ และลงสมัครเล่นการเมืองท้องถิ่นในจังหวัดราชบุรี (แต่สอบตก) จึงได้หันเหชีวิตเข้าสู่วงการแสดง โดยเริ่มจากความสามารถพิเศษในการเป่าปี่ ที่ถือว่าเป็นพรสวรรค์ติดตัวมา และเริ่มได้รับเชิญมาเป็นตัวประกอบเรื่อยมา และได้ย้ายถิ่นฐานมาประกอบอาชีพในจังหวัดกรุงเทพมหานคร และในปี พ.ศ. 2520 โป๋ เป่าปี่ก็ได้เข้าพิธีสมรสและมีบุตรสาว 1 คน โป๋ เป่าปี่ นั้นยังมีความสามารถในการแสดง และการเขียนบทภาพยนตร์ ซึ่งภาพยนตร์ที่สามารถทำให้มีชื่อเสียงก็คือเรื่อง "เต้าฮวยไล้เหลี่ยว" จัดสร้างโดยนายกำธร  ทัพคัลไลย ในปี 2523
โป๋ เป่าปี่ เป็นชื่อที่ใช้ในการแสดงของนักแสดงตลกอาวุโสชาวไทย ซึ่งมีผลงานเป็นตัวประกอบในภาพยนตร์ไทยเป็นจำนวนมาก เป็นนักแสดงตลกร่วมคณะต๊อกบูมของ ล้อต๊อก ร่วมวงกับ ชูศรี มีสมมนต์, ทองฮะ วงศ์รักไทย, ก๊กเฮง (เฉลิมศักดิ์ พุกกะณะสุต) และทองแถม เขียวแสงใส ในระยะหลังมีบทบาทเป็นที่จดจำจากการเป็นพรีเซนเตอร์ในภาพยนตร์โฆษณาสีทาบ้าน ออกอากาศทางโทรทัศน์
โป๋ เป่าปี่ ได้ร่วมแสดงภาพยนตร์อเมริกันเกี่ยวกับสงครามเวียดนาม เรื่อง เดอะ เดียร์ฮันเตอร์ ออกฉายในปี พ.ศ. 2521 โดยรับบทในฉากสำคัญของเรื่อง เป็นกรรมการในบ่อนรัสเซียนรูเลตต์ ระหว่างโรเบิร์ต เดอ นิโรและคริสโตเฟอร์ วอลเคน โดยก่อนจะได้เล่นบทนี้ โป๋ เป่าปี่ต้องทดสอบบทแข่งขันกับ ดามพ์ ดัสกร, สรพงศ์ ชาตรี, ลักษณ์ อภิชาติ, กรุง ศรีวิไล, ฤทธิ์ ลือชา, ไกรลาศ เกรียงไกร, ชุมพร เทพพิทักษ์, อดุลย์ ดุลยรัตน์, พอเจตน์ แก่นเพชร, มานพ อัศวเทพ, สมศักดิ์ ชัยสงคราม, ทูน หิรัญทรัพย์, นาท ภูวนัย, สมบัติ เมทะนี, ไชยา สุริยัน, ไพโรจน์ ใจสิงห์ และ ยอดชาย เมฆสุวรรณ  และได้เล่นภาพยนตร์อีกเรื่องคือ แรมโบ้ 3
ในปี พ.ศ. 2551 ชื่อ "โป๋ เป่าปี่" เป็นที่รู้จัก เมื่อถูกสื่อมวลชนใช้เป็นฉายาของนายธีรพล นพรัมภา ผู้ใกล้ชิดนายสมัคร สุนทรเวช
มิวสิควีดีโอ

เพลง เจ้าหนี้ที่รัก ของ สรพงศ์ ชาตรี (2536)
ผลงานการแสดงภาพยนตร์

ไอ้แกละเพื่อนรัก (2515)
คนดิบแดนเถื่อน (2515) รับบท คนขายของในบริเวณวัด
เขาชื่อกานต์ (2516) รับบท บุรุษไปรษณีย์
ยอดกะล่อน (2519)
เทวดาเดินดิน (2519)
รถไฟ เรือเมล์ ลิเก ตำรวจ (2520)
นักเลงพลาญชัย (2520)
กำนันเหี้ยม (2520)
แม่นาคพระโขนง (2521)
เดอะ เดียร์ ฮันเตอร์ (2521) รับบท กรรมการตัดสินการแข่งขันรัสเซี่ยนลูเล็ต
เจ้าป่าบ้าจี้ (2521)
รักนอกตำรา (2522)
ลูกทาส (2522)
คนกลางแดด (2522)
ผู้ใหญ่มากับทุ่งหมาเมิน (2523) รับบท เถ้าแก่เฮง
เต้าฮวยไล้เหลี่ยว (2523) รับบท เฒ่ายาจก
กระต่ายดง (2523)
ซีอุย (2523)
ดุ๊ยดุ่ย (2523)
ตามล่า (2523)
ภูตพิศวาส (2523)
บ้านหนองเสือ (2523)
มนต์รักขนมครก (2523)
ซูเปอร์เก๋าส์ (2524)
ไอ้เสี่ยวหมัดสั่ง (2524)
แก้วกาหลง (2524)
จอมตะบัน (2524)
อุ๊ย!..เขิน (2524)
ศรีธนญชัย (2524)
ขบวนการแก้จน (2524)
ผีตาโบ๋ (2524)
พ่อค้าแม่ขาย (2525)
เทพบุตรข้างถนน (2525)
แว่วเสียงนางพราย (2525)
ลูกเขยกำนัน (2525)
วัยสะรุ่น (2525)
ไอ้ทุยลุยกรุง (2526)
นักเลงร้อยคม (2526)
ไซ่ง่อน รักแท้แพ้สงคราม (2526) รับบท คนเวียตนาม
อิสรภาพของทองพูน โคกโพ (2527)
อินทรี 4 แคว (2527)
ปืนประกาศิต (2527)
ไม้เรียวหัก (2527)
เสือตกถัง (2527)
ลูกสาวป้าแช่ม (2528)
จระเข้ศรีวันทอง (2528)
ตะเพียนทอง (2528)
ขออยู่ถึงพรุ่งนี้ (2529)
รักหน่อยน่า (2529)
ย่องโลกอลเวง (2529)
เจ้าแม่จระเข้ (2530)
กะเหรี่ยงตกดอย (2530)
เพชฌฆาตเดนสงคราม (2531)
แรมโบ้ นักรบเดนตาย 3 (2531) รับบท เจ้ามือพนัน
แม่จ๋าแม่ (2531)
เดนหักเดน (2532)
มูเซอดำ (2533)
บ้านผีสาว (2533)
คนละวัยอลวน (2533)
เจ้าสาวเที่ยงคืน (2533)
แบ๊งค์เถื่อน (2534)
บ้านผีปอบ 6 (2534)
ตั๊กแตนผูกโบว์ (2536)
ปมฆ่าที่กรุงเทพ (2537) รับบท คนขายไอติม
เดนคนกระหน่ำคน (2537) รับบท เจ้ามือพนัน
แหล่งข้อมูลอื่น

Po Pao Pee ที่อินเทอร์เน็ตมูวีเดตาเบส
ชีวประวัติ โป๋ เป่าปี่ ที่ ฐานข้อมูลภาพยนตร์ไทย
บอมบ์สูท

บอมบ์สูท
บอมบ์สูท (อังกฤษ: Bomb suit) หรือชุดกันระเบิด เป็นชุดเกราะหนักที่ได้รับการออกแบบมาเพื่อทนต่อแรงอัดจากระเบิด และอาจรวมถึงระเบิดกระสุนยิง ซึ่งมักจะได้รับการสวมใส่โดยบุคลากรหน่วยทำลายล้างวัตถุระเบิดที่ผ่านการฝึกอบรม เปรียบเทียบกับชุดเกราะกันกระสุนส่วนบุคคล ซึ่งมักจะมุ่งเน้นการป้องกันลำตัวและศีรษะ ในขณะที่ชุดกันระเบิดจะต้องป้องกันทุกส่วนของร่างกาย ตั้งแต่อันตรายที่เกิดจากการระเบิดของวัตถุระเบิดที่มีผลต่อร่างกายทุกส่วน การออกแบบปัจจุบันที่ได้ผลจะมีน้ำหนักมาก, ขนาดใหญ่ และยากในการจัดทำ ข้อบกพร่องเหล่านี้ทำให้มันไม่เหมาะสมสำหรับการใช้งานปกติในสถานการณ์การสู้รบ
มีหลายชิ้นส่วนของชุดกันระเบิดที่ทับซ้อนกันเพื่อการป้องกันสูงสุด โดยเป็นชุดป้องกันในรูปแบบต่างกันที่หลากหลาย มันสามารถยับยั้งหรือหักเหแรงกระแทกที่มาจากวัตถุระเบิด นอกจากนี้ยังสามารถหยุดหรือลดแรงอัดจากคลื่นระเบิดที่ส่งผ่านไปยังบุคคลที่อยู่ภายในชุด ชุดกันระเบิดส่วนใหญ่ ดังเช่น แอดวานซ์บอมบ์สูท ได้มีการใช้ชั้นของเคฟลาร์, โฟม และพลาสติก ทำขึ้นแบบสำเร็จ
ชุดกันระเบิดอาจจะไม่มีถุงมือ เพื่อเพิ่มความแน่นอนในการปฏิบัติ โดยจะช่วยให้ผู้สวมใส่เกิดการเคลื่อนไหวของมือได้อย่างสูงสุด แต่นั่นก็เป็นการปล่อยให้มือและแขนไม่ได้รับการป้องกันอย่างสมบูรณ์
เจ้าหน้าที่อีโอดีจะทำการสวมใส่ชุดกันระเบิดในระหว่างการสำรวจ 'เรนเดอร์เซฟ' หรือขั้นตอนการหยุดชะงักในการคุกคามของระเบิดที่มีประสิทธิภาพหรือได้รับการยืนยัน ชุดดังกล่าวจะต้องสามารถป้องกันการกระจายตัว, แรงดันระเบิด, ความร้อน และผลกระทบระดับตติยภูมิของภัยคุกคามจากการระเบิด ในขณะเดียวกัน ชุดอาจขัดขวางการเคลื่อนไหวหรือการตระหนักรู้สถานการณ์ของพวกเขาจนเป็นที่น่าสังเกต
การป้องกัน

ชิ้นส่วนของบอมบ์สูททับซ้อนกับชิ้นวัสดุอื่น ๆ เพื่อการป้องกันสูงสุดสำหรับผู้สวมใส่ไม่ว่าจะหันหน้าไปทางวัตถุระเบิดหรืออยู่ห่างจากวัตถุระเบิด ชุดบอมบ์สูทสามารถป้องกันได้หลายสถาน มันสามารถหักเหหรือหยุดแรงกระแทกที่อาจมาจากวัตถุระเบิดแสวงเครื่อง ประการที่สอง มันสามารถป้องกันโดยการหยุดคลื่นกระแทกจากการกระจายและการทำร้ายผู้สวมใส่ ซึ่งโดยปกติแล้ว เคฟลาร์, โฟม และพลาสติก ต่างมีลักษณะเป็นชั้นและปกคลุมด้วยวัสดุสารหน่วงไฟเพื่อให้สัมฤทธิ์ผลต่อการปฏิบัติหน้าที่ดังกล่าว
จนกระทั่งกลางคริสต์ทศวรรษ 1990 ชุดกันระเบิดของหน่วยอีโอดีได้ประกอบไปด้วยเคฟลาร์ และ/หรือแผ่นเกราะสำหรับหยุดยั้งแรงกระแทก อย่างไรก็ตาม ชุดกันระเบิดไม่ได้มีการป้องกันเมื่อเผชิญกับคลื่นกระแทกมากนัก ความเสียหายจากคลื่นกระแทกที่รู้จักกันมากที่สุดคือ “ปอดช้ำ” โดยปอด (และอวัยวะภายในอื่น ๆ) มักได้รับบาดเจ็บจากคลื่นกระแทกและมีเลือดออก แม้ว่าจะไม่ได้รับบาดเจ็บจากการทิ่มแทง แต่การบาดเจ็บภายในดังกล่าวก็สามารถเป็นอันตรายถึงชีวิตได้ และในช่วงกลางคริสต์ทศวรรษ 1990 การวิจัยดำเนินการในสหราชอาณาจักรได้แสดงให้เห็นว่าสิ่งทอและแผ่นเกราะแข็งของชุดไม่ได้ป้องกันการบาดเจ็บที่ปอดจากการระเบิด มันได้รับการค้นพบว่าความต้านทานเชิงซ้อนของเสียงสูงด้วยการหนุนของส่วนที่นิ่ม กับชั้นความต้านทานเชิงซ้อนของเสียงต่ำ (เช่น โฟมที่มีความหนาแน่นต่ำ) จะปกป้องการบาดเจ็บจากระเบิดได้ อย่างไรก็ดี มันได้แสดงให้เห็นว่าการทำความเข้าใจด้านค่าความถี่คลื่นกระแทกที่ใช้ในการทดลอง และทดสอบทางวัสดุซึ่งใส่เข้าไว้ด้วยกันนั้นมีความสำคัญ เพื่อให้เกิดความแน่ใจว่าสิ่งเหล่านี้มีประสิทธิภาพ
ปัญหาทางการยศาสตร์

ประสิทธิภาพในการหยุดคลื่นกระแทก, ชั้นหนาของเคฟลาร์, โฟม และพลาสติก ต่างมีความจำเป็นเพื่อป้องกันไม่ให้เป็นอันตรายต่อร่างกายอย่างสาหัส ตั้งแต่ความจำเป็นในการป้องกันทั้งร่างกาย ส่งผลให้ชุดกันระเบิดมีความหนัก (ตั้งแต่ 37 กก. หรือมากกว่า), ร้อนไปจนถึงระดับที่ก่อให้เกิดความเครียดต่อความร้อน และยากต่อการสวมใส่ ด้วยเหตุนี้ จึงมักมีหนึ่งคนที่สวมใส่ชุดเพื่อเข้าใกล้วัตถุระเบิดสำหรับการปลดชนวนหลังจากที่ได้รับการพิสูจน์เอกลักษณ์แล้ว น้ำหนักของชุดกันระเบิดมักแลกมาซึ่งความสามารถในการป้องกัน จึงมีการจัดระเบียบของชุดกันระเบิดที่สามารถนำมาใช้ได้ เพื่อที่ว่าหน่วยงานสามารถเลือกสำหรับการป้องกันโดยไม่ต้องมีน้ำหนักมากเกินจำเป็นหากเป็นไปได้ ซึ่งชุดกันระเบิดที่มีส่วนประกอบอย่างน้อยที่สุดจะประกอบด้วย แจ็คเก็ต, ที่กำบัง และหมวกนิรภัยที่มีน้ำหนักอย่างน้อยที่สุดอยู่ที่ 5 กิโลกรัม โดยสิ่งเหล่านี้จะเป็นรายการที่เหมาะสมต่อการเก็บกู้ทุ่นระเบิด ซึ่งไม่ใช่การทำลายล้างวัตถุระเบิด
วัสดุที่จำเป็นในการทำชุดกันระเบิด จะไม่ปล่อยให้ร่างกายเกิดความร้อนขึ้นโดยผู้สวมใส่ โดยผลที่ได้อาจก่อให้เกิดความเครียดต่อความร้อน ซึ่งสามารถนำมาสู่อาการป่วยและความสับสน ตลอดจนลดความสามารถของผู้สวมใส่ในขณะปฏิบัติหน้าที่ ชุดกันระเบิดรุ่นล่าสุดประกอบด้วยระบบแบตเตอรี่ระบายความร้อนเพื่อป้องกันไม่เกิดอาการเครียดจากความร้อน ผลงานวิจัยของผู้ผลิตรายหนึ่งอ้างว่าระบบระบายความร้อนภายในชุดกันระเบิดที่มีน้ำหนัก 18 กิโลกรัม และ 37 กิโลกรัม ได้ช่วยให้ผู้สวมใส่อยู่ในอุณหภูมิที่สามารถทำงานได้ถึงหนึ่งชั่วโมง แม้จะอยู่ในสภาพแวดล้อมที่ร้อนก็ตาม
แหล่งข้อมูลอื่น

Development of a Bomb Suit Standard เก็บถาวร 2009-08-27 ที่ เวย์แบ็กแมชชีน, U.S. Army Natick Soldier RD&E Center
EOD/IEDD Personal Protective Equipment
360° view of a Royal Australian Navy Clearance Diver wearing a bombsuit at DefenceJobs.gov.au
บทความนี้รวมเอางานสาธารณสมบัติจากUnited States Army
Catalog photos of bomb suits sold by UK company NP Aerospace เก็บถาวร 2012-08-01 ที่ เวย์แบ็กแมชชีน
Bass et al., 2006, Comparative testing of effectiveness of different helmet/shield designs at reducing head acceleration due to blast. เก็บถาวร 2012-10-09 ที่ เวย์แบ็กแมชชีน
Bass et al., 2005, A methodology for assessing blast protection in explosive ordnance disposal bomb suits.
เจ้าหน้าที่อีโอดีขณะทำการตรวจสอบวัตถุระเบิด
ประเทศกาตาร์
ประวัติศาสตร์

กาตาร์เคยอยู่ภายใต้การปกครองของตุรกีจนถึงสงครามโลกครั้งที่ 1 ต่อมาอังกฤษได้เข้ามามีอิทธิพลโดยได้ทำสนธิสัญญาปี พ.ศ. 2459 (ค.ศ. 1916) กับกาตาร์มีผลทำให้กาตาร์อยู่ภายใต้การคุ้มครองของอังกฤษ โดยอังกฤษดูแลกิจการระหว่างประเทศของกาตาร์และต้องป้องกันกาตาร์จากการถูกรุกรานจากภายนอก และต่อมาสนธิสัญญาปี พ.ศ. 2477 (ค.ศ. 1934) ได้ขยายการคุ้มครองของอังกฤษออกไปทุก ๆ ด้าน
ในปี พ.ศ. 2511 (ค.ศ. 1968) รัฐบาลอังกฤษประกาศจะถอนตัวออกจากภูมิภาค อ่าวเปอร์เซียภายในปี พ.ศ. 2514 (ค.ศ. 1971) กาตาร์จึงพยายามรวมตัวเป็นสหพันธรัฐกับบาห์เรนและสหรัฐอาหรับเอมิเรตส์ แต่ไม่ประสบความสำเร็จ กาตาร์เป็นเอกราชเมื่อวันที่ 3 กันยายน พ.ศ. 2514 (ค.ศ. 1971) โดยอังกฤษได้ยกเลิกสนธิสัญญาปี พ.ศ. 2459 (ค.ศ. 1916) และได้มีการลงนามในสนธิสัญญามิตรภาพระหว่างกันแทน
ต้นเดือนกุมภาพันธ์ พ.ศ. 2515 (ค.ศ. 1972) Shaikh Khalifa Bin Hamad Al – Thani ได้ทำรัฐประหารสำเร็จโดยปราศจากการนองเลือด และต่อมา เมื่อวันที่ 27 มิถุนายน พ.ศ. 2538 (ค.ศ. 1995) Shaikh Hamad Bin Khalifa Al – Thani พระโอรส ซึ่งขณะนั้นดำรงตำแหน่งเป็นมกุฎราชกุมารของกาตาร์ ก็ได้ยึดอำนาจการปกครองและตั้งตนขึ้นเป็นเจ้าผู้ครองรัฐองค์ใหม่
การเมือง

ระบบการเมืองของกาตาร์เป็นระบอบสมบูรณาญาสิทธิราชย์ ที่มีประมุขของกาตาร์เป็นประมุขแห่งรัฐและหัวหน้ารัฐบาล ภายใต้การลงประชามติรัฐธรรมนูญ ค.ศ. 2003 กลายเป็นระบอบรัฐธรรมนูญ และในเดือนพฤศจิกายน ค.ศ. 2011 Emir Hamad bin Khalifa Al Thani ประกาศให้มีการเลือกตั้งสภาที่ปรึกษาแห่งกาตาร์เป็นครั้งแรก โดยมีแผนจะเลือกตั้งในปี ค.ศ. 2013 แต่ภายหลังเลื่อนออกไปอย่างไม่มีกำหนด
การแบ่งเขตการปกครอง

บทความหลัก: เทศบาลของประเทศกาตาร์
นับตั้งแต่ ค.ศ. 2014 กาตาร์ถูกแบ่งออกเป็น 8 เทศบาล (บะละดียะฮ์)
อัชชะมาล
อัลเคาร์
อัชชะฮานียะฮ์
อุมม์เศาะลาล
อัฎเฎาะอายิน
โดฮา
อัรร็อยยาน
อัลวักเราะฮ์
ในด้านสถิติ เทศบาลแบ่งออกเป็น 98 เขต (ใน ค.ศ. 2015) ซึ่งแบ่งออกเป็นแขวงและบล็อก
การแบ่งเขตการปกครอง > อดีตเทศบาล

อัลญุมัยลียะฮ์ (จนถึง ค.ศ. 2004)
อัลฆุวัยรียะฮ์ (จนถึง ค.ศ. 2004)
ญะเราะยานุลบาฏินะฮ์ (จนถึง ค.ศ. 2004)
มิซัยอีด (จนถึง ค.ศ. 2006)
ภูมิศาสตร์

กาตาร์มีภูมิประเทศแบบแหลมที่ยื่นออกไปในอ่าวเปอร์เซีย เรียกกันว่า ไข่มุกแห่งเปอร์เซีย ด้านทิศตะวันออก ทิศเหนือ และทิศตะวันตก ล้อมรอบด้วยทะเล ด้านทิศใต้ ติดประเทศซาอุดีอาระเบีย พื้นที่ส่วนใหญ่เป็นทะเลทราย 
อยู่ระหว่างเส้นรุ้ง 24 °และ 27 ° N, และลองจิจูด 50 °และ 52 °E จุดที่สูงที่สุดในกาตาร์เป็น Qurayn Abu al Bawl สูง 103 เมตร (338 ฟุต) ใน Jebel Dukhan ทางทิศตะวันตก
ภูมิศาสตร์ > ภูมิอากาศ

| ข้อมูลภูมิอากาศของประเทศกาตาร์> เดือน | ข้อมูลภูมิอากาศของประเทศกาตาร์> ม.ค. | ข้อมูลภูมิอากาศของประเทศกาตาร์> ก.พ. | ข้อมูลภูมิอากาศของประเทศกาตาร์> มี.ค. | ข้อมูลภูมิอากาศของประเทศกาตาร์> เม.ย. | ข้อมูลภูมิอากาศของประเทศกาตาร์> พ.ค. | ข้อมูลภูมิอากาศของประเทศกาตาร์> มิ.ย. | ข้อมูลภูมิอากาศของประเทศกาตาร์> ก.ค. | ข้อมูลภูมิอากาศของประเทศกาตาร์> ส.ค. | ข้อมูลภูมิอากาศของประเทศกาตาร์> ก.ย. | ข้อมูลภูมิอากาศของประเทศกาตาร์> ต.ค. | ข้อมูลภูมิอากาศของประเทศกาตาร์> พ.ย. | ข้อมูลภูมิอากาศของประเทศกาตาร์> ธ.ค. | ข้อมูลภูมิอากาศของประเทศกาตาร์> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 22 (72) | 23 (73) | 27 (81) | 33 (91) | 39 (102) | 42 (108) | 42 (108) | 42 (108) | 39 (102) | 35 (95) | 30 (86) | 25 (77) | 33.3 (91.9) |
| อุณหภูมิต่ำสุดเฉลี่ย  °C (°F) | 14 (57) | 15 (59) | 17 (63) | 21 (70) | 27 (81) | 29 (84) | 31 (88) | 31 (88) | 29 (84) | 25 (77) | 21 (70) | 16 (61) | 23 (73.4) |
| หยาดน้ำฟ้า มม (นิ้ว) | 12.7 (0.5) | 17.8 (0.701) | 15.2 (0.598) | 7.6 (0.299) | 2.5 (0.098) | 0 (0) | 0 (0) | 0 (0) | 0 (0) | 0 (0) | 2.5 (0.098) | 12.7 (0.5) | 71 (2.795) |
แหล่งที่มา: http://us.worldweatheronline.com/doha-weather-averages/ad-dawhah/qa.aspx
| ข้อมูลภูมิอากาศทะเลในโดฮา> เดือน | ข้อมูลภูมิอากาศทะเลในโดฮา> มกราคม | ข้อมูลภูมิอากาศทะเลในโดฮา> กุมภาพันธ์ | ข้อมูลภูมิอากาศทะเลในโดฮา> มีนาคม | ข้อมูลภูมิอากาศทะเลในโดฮา> เมษายน | ข้อมูลภูมิอากาศทะเลในโดฮา> พฤษภาคม | ข้อมูลภูมิอากาศทะเลในโดฮา> มิถุนายน | ข้อมูลภูมิอากาศทะเลในโดฮา> กรกฎาคม | ข้อมูลภูมิอากาศทะเลในโดฮา> สิงหาคม | ข้อมูลภูมิอากาศทะเลในโดฮา> กันยายน | ข้อมูลภูมิอากาศทะเลในโดฮา> ตุลาคม | ข้อมูลภูมิอากาศทะเลในโดฮา> พฤศจิกายน | ข้อมูลภูมิอากาศทะเลในโดฮา> ธันวาคม | ข้อมูลภูมิอากาศทะเลในโดฮา> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิทะเลโดยเฉลี่ย °C (°F) | 21.0 (69.8) | 19.4 (66.9) | 20.9 (69.6) | 23.3 (73.9) | 27.8 (82) | 30.5 (86.9) | 32.4 (90.3) | 33.6 (92.5) | 32.8 (91) | 30.8 (87.4) | 27.5 (81.5) | 23.5 (74.3) | 26.9 (80.5) |
ข้อมูล:
เศรษฐกิจ

อัตราแลกเปลี่ยน 1 ดอลลาร์สหรัฐ เท่ากับ 3.64 ริยัล หรือประมาณ 9 บาท
GDP ประมาณ 20.1 พันล้านดอลลาร์สหรัฐ (2004)
รายได้ต่อหัว 30,410 ดอลลาร์สหรัฐ (2003) สูงสุดในกลุ่มประเทศอาหรับ
ผลิตน้ำมันได้วันละ 928,055 บาร์เรลต่อวัน (2003)
ปริมาณน้ำมันดิบสำรอง 15.2 พันล้านบาร์เรล (2003)
ปริมาณแก๊สธรรมชาติสำรอง 509 ล้านล้านลูกบาศ์กฟุต (2003)
ทรัพยากรธรรมชาติที่สำคัญ ได้แก่ น้ำมัน แก๊สธรรมชาติ และทรัพยากรประมง
สินค้าออกที่สำคัญ ได้แก่ น้ำมัน ปุ๋ย เหล็ก ผลิตภัณฑ์ปิโตรเคมี
สินค้าเข้าที่สำคัญ เชื้อเพลิง เครื่องจักร เครื่องยนต์ เคมีภัณฑ์ อาหารและเสื้อผ้า
ประเทศคู่ค้าที่สำคัญ ญี่ปุ่น อังกฤษ สหรัฐอเมริกา อิตาลี เยอรมนี ฝรั่งเศส เกาหลีใต้
เศรษฐกิจ > การคมนาคม

การคมนาคมหลักในกาตาร์คือถนน เนื่องจากราคาที่ถูกมากจากปิโตรเลียม ประเทศที่มีระบบถนนที่ทันสมัย​​ด้วยการอัพเกรดมากมายเป็นผลในการตอบสนองต่อจำนวนประชากรเพิ่มขึ้นอย่างรวดเร็วของประเทศ กับทางหลวงหลายกระบวนการอัพเกรดและทางด่วนใหม่ที่กำลังทำการก่อสร้าง เครือข่ายรถบัสขนาดใหญ่ที่เชื่อมต่อโดฮากับเมืองอื่น ๆ ในประเทศ และยังเป็นการคมนาคมหลักในกาตาร์อีกด้วย
ขณะนี้ยังไม่มีเครือข่ายทางรถไฟที่มีอยู่ในประเทศ อย่างไรก็ตาม รัฐบาลได้ลงสัญญารับจ้างสร้างทางรถไฟกับประเทศเยอรมนีแล้ว
ท่าอากศยานหลักของกาตาร์คือ ท่าอากาศยานนานาชาติโดฮา มีผู้โดยสารเกือบ 15,000,000 คน ใน ค.ศ. 2007
เศรษฐกิจ > สิ่งก่อสร้าง

มีสิ่งก่อสร้างมากมายในกรุงโดฮา สิ่งก่อสร้างที่สูงที่สุดในในโดฮา คือ แอสไพร์ทาวเวอร์ สูง 300 เมตร
วัฒนธรรม

วัฒนธรรมกาตาร์มีความคล้ายกับประเทศอื่น ๆ ในอาระเบียตะวันออก วันชาติกาตาร์ ซึ่งจัดขึ้นในวันที่ 18 ธันวาคม มีบทบาทสำคัญในการพัฒนาอัตลักษณ์ของชาติ โดยเป็นการรำลึกการครองราชย์ของกอซิม บิน มุฮัมมัด อัษษานีและการรวมชนเผ่าต่าง ๆ ให้เป็นหนึ่ง
ประชากร

| ปี | ประชากร | ±% |
| --- | --- | --- |
| 1950 | 25,000 | —     |
| 1960 | 47,000 | +88.0% |
| 1970 | 110,000 | +134.0% |
| 1980 | 224,000 | +103.6% |
| 1990 | 476,000 | +112.5% |
| 2000 | 592,000 | +24.4% |
| 2010 | 1,856,000 | +213.5% |
| 2019 | 2,832,000 | +52.6% |
source:
ปัจจุบัน กาตาร์มีประชากรประมาณ 1.7 ล้านคน เชื้อชาติต่าง ๆ ในประเทศกาตาร์มีดังนี้: กาตาร์ 20%, อาหรับ 20%, อินเดีย 20%, ฟิลิปปินส์ 10%, เนปาล 13%, ปากีสถาน 7%, ศรีลังกา 5% และอื่น ๆ 5%
ประชากร > ศาสนา

| ศาสนาในกาตาร์ |
| --- | --- | --- | --- | --- |
| ศาสนา | ศาสนา |  | % | % |
| อิสลาม | อิสลาม |    | 77.5% | 77.5% |
| คริสต์ | คริสต์ |    | 8.5% | 8.5% |
| อื่น ๆ | อื่น ๆ |    | 14% | 14% |
| ไม่ระบุ | ไม่ระบุ |    | 10% | 10% |
ศาสนาอิสลามเป็นศาสนาหลักของกาตาร์และมีสถานะเป็นทางการ แม้ว่าจะไม่ใช่ศาสนาเดียวที่มีผู้ปฏิบัติในประเทศ พลเมืองกาตาร์ส่วนใหญ่ร่วมในขบวนการมุสลิมซาลาฟีของลัทธิวะฮาบีย์ และระหว่าง 5–15% ของชาวมุสลิมในกาตาร์นับถือนิกายชีอะห์ สำหรับมุสลิมนิกายอื่น ๆ มีจำนวนน้อยมาก ในปี 2553 ประชากรของกาตาร์เป็นมุสลิม 67.7%, คริสเตียน 13.8%, ฮินดู 13.8% และพุทธ 3.1% ที่เหลือเป็นผู้นับถือศาสนาอื่น ๆ และคนที่ไม่ระบุศาสนา คิดเป็น 1.6% กฎหมายชารีอะห์เป็นแหล่งที่มาหลักของการออกกฎหมายกาตาร์ตามรัฐธรรมนูญของกาตาร์
วิสัยทัศน์ของกระทรวงศาสนสมบัติและกิจการศาสนาอิสลาม (กาตาร์) คือ "การสร้างสังคมอิสลามร่วมสมัยควบคู่ไปกับการส่งเสริมชารีอะห์ และมรดกทางวัฒนธรรม"
อ่านเพิ่ม

Bianco, C. (2020a). The GCC monarchies: Perceptions of the Iranian threat amid shifting geopolitics. The International Spectator, 55(2), 92–107.
Bianco, C. (2020b). A Gulf apart: How Europe can gain influence with the Gulf Cooperation Council. European Council on Foreign Relations, February 2020. Available at https://ecfr.eu/archive/page/-/a_gulf_apart_how_europe_can_gain_influence_with_gulf_cooperation_council.pdf.
Bianco, C. (2021). Can Europe Choreograph a Saudi-Iranian Détente? European University Institute, Robert Schuman Center for Advanced Studies, Middle East Directions. Available at: https://cadmus.eui.eu/bitstream/handle/1814/70351/PB_2021_10-MED.pdf?sequence=1.
Bianco, C., & Stansfield, G. (2018). The intra-GCC crises: Mapping GCC fragmentation after 2011. International Affairs, 94(3), 613–635.
Miniaoui, Héla, ed. Economic Development in the Gulf Cooperation Council Countries: From Rentier States to Diversified Economies. Vol. 1. Springer Nature, 2020.
Guzansky, Y., & Even, S. (2020). The economic crisis in the Gulf States: A challenge to the “contract” between rulers and ruled. INSS Insight No. 1327, June 1, 2020. Available at https://www.INSS.org.il/publication/gulf-states-economy/?offset=7&posts=201&outher=Yoel%20Guzansky.
Guzansky, Y., & Marshall, Z. A. (2020). The Abraham accords: Immediate significance and long-term implications. Israel Journal of Foreign Affairs, 1–11.
Guzansky, Y., & Segal, E. (2020). All in the family: Leadership changes in the Gulf. INSS Insight No. 1378, August 30, 2020. Available at: https://www.INSS.org.il/publication/gulf-royal-families/?offset=1&posts=201&outher=Yoel%20Guzansky
Guzansky, Y., & Winter, O. (2020). Apolitical Normalization: A New Approach to Jews in Arab States. INSS Insight No. 1332, June 8, 2020. Available at: https://www.INSS.org.il/publication/judaism-in-the-arab-world/?offset=5&posts=201&outher=Yoel%20Guzansky.
Tausch, Arno; Heshmati, Almas; Karoui, Hichem (2015). The political algebra of global value change. General models and implications for the Muslim world (1st ed.). New York: Nova Science. ISBN 978-1-62948-899-8. Available at: https://www.researchgate.net/publication/290349218_The_political_algebra_of_global_value_change_General_models_and_implications_for_the_Muslim_world
Tausch, Arno (2021). The Future of the Gulf Region: Value Change and Global Cycles. Gulf Studies, Volume 2, edited by Prof. Mizanur Rahman, Qatar University (1st ed.). Cham, Switzerland: Springer. ISBN 978-3-030-78298-6.
Woertz, Eckart. "Wither the self-sufficiency illusion? Food security in Arab Gulf States and the impact of COVID-19." Food Security 12.4 (2020): 757-760.
Zweiri, Mahjoob, Md Mizanur Rahman, and Arwa Kamal, eds. The 2017 Gulf Crisis: An Interdisciplinary Approach. Vol. 3. Springer Nature, 2020.
สุวพันธุ์ ตันยุวรรธนะ

| สุวพันธุ์ ตันยุวรรธนะม> ป.ช., ม.ว.ม., ส.ช., ช.ด., ร.จ.พ. |
| --- | --- |


รัฐมนตรีว่าการกระทรวงยุติธรรม
ดำรงตำแหน่ง 15 ธันวาคม พ.ศ. 2559 – 23 พฤศจิกายน พ.ศ. 2560
นายกรัฐมนตรี: ประยุทธ์ จันทร์โอชา
ก่อนหน้า: ไพบูลย์ คุ้มฉายา
ถัดไป: ประจิน จั่นตอง
รัฐมนตรีประจำสำนักนายกรัฐมนตรี
ดำรงตำแหน่ง 30 สิงหาคม พ.ศ. 2557 – 15 ธันวาคม พ.ศ. 2559
นายกรัฐมนตรี: ประยุทธ์ จันทร์โอชา
ก่อนหน้า: วราเทพ รัตนากร
ถัดไป: ออมสิน ชีวะพฤกษ์   สุวิทย์ เมษินทรีย์
ดำรงตำแหน่ง 23 พฤศจิกายน พ.ศ. 2560 – 8 พฤษภาคม พ.ศ. 2562
นายกรัฐมนตรี: ประยุทธ์ จันทร์โอชา
ถัดไป: เทวัญ ลิปตพัลลภ
 
ข้อมูลส่วนบุคคล
เกิด: 23 ธันวาคม พ.ศ. 2496 (70 ปี) อำเภอสวนผึ้ง จังหวัดราชบุรี ประเทศไทย
คู่สมรส: รุ่งนภา ตันยุวรรธนะ

สุวพันธุ์ ตันยุวรรธนะ เป็นสมาชิกวุฒิสภา รัฐมนตรีประจำสำนักนายกรัฐมนตรี และประธานกรรมการกองทุนหมู่บ้านและชุมชนเมืองแห่งชาติ อดีตรัฐมนตรีว่าการกระทรวงยุติธรรม อดีตเลขานุการศูนย์บัญชาการติดตามสถานการณ์ ประธานคณะกรรมการข้อมูลข่าวสารของราชการและประธานกรรมการคณะกรรมการประสานงานสภานิติบัญญัติแห่งชาติ ตามคำสั่งสำนักนายกรัฐมนตรี ที่ 159/2557ประธานคณะกรรมการประสานงาน รวม 3 ฝ่าย (คณะรัฐมนตรี สภานิติบัญญัติแห่งชาติ และสภาขับเคลื่อนการปฏิรูปประเทศ) ตามคำสั่งสำนักนายกรัฐมนตรี ที่ 336/2558ประธานกรรมการกองทุนหมู่บ้านและชุมชนเมืองแห่งชาติประธานกรรมการในคณะกรรมการตรวจสอบและประเมินผลภาคราชการ ในรัฐบาลพลเอกประยุทธ์ จันทร์โอชา และเป็นอดีตผู้อำนวยการสำนักข่าวกรองแห่งชาติ สำนักนายกรัฐมนตรี ระหว่างวันที่ 21 มกราคม 2557 ถึง 18 มีนาคม 2557 เขาเป็นกรรมการในศูนย์รักษาความสงบ ตามคำสั่งคำสั่งที่ พิเศษ 1/2557 เรื่องจัดตั้งศูนย์รักษาความสงบ โดย ยิ่งลักษณ์ ชินวัตร
ประวัติ

สุวพันธุ์ ตันยุวรรธนะ เกิดเมื่อวันที่ 23 ธันวาคม พ.ศ. 2496 ที่อำเภอสวนผึ้ง จังหวัดราชบุรี เป็นบุตรของพันเอก วิเวก กับนางพนิดา ตันยุวรรธนะ จบชั้นมัธยมศึกษาปีที่ 3 จากโรงเรียนดรุณาราชบุรี จบชั้นมัธยมศึกษาปี่ที่ 5 จากโรงเรียนเตรียมอุดมศึกษา จบปริญญาตรีรัฐศาสตร์ จากมหาวิทยาลัยเชียงใหม่ ด้านครอบครัว สมรสกับนางรุ่งนภา ตันยุวรรธนะ (สกุลเดิม วงษ์ขันธ์) มีบุตร 2 คน
การทำงาน

สุวพันธุ์ ตันยุวรรธนะ เข้ารับราชการในสังกัดสำนักข่าวกรองแห่งชาติ เคยดำรงตำแหน่งรองผู้อำนวยการ และเป็นผู้อำนวยการสำนักข่าวกรองแห่งชาติ ในปี พ.ศ. 2552อีกทั้งยังเคยเป็นคณะกรรมการในศูนย์อำนวยการแก้ไขสถานการณ์ฉุกเฉิน ในช่วงรัฐบาลนายอภิสิทธิ์ เวชชาชีวะ และยังคงทำงานต่อเนื่องมาในรัฐบาลนางสาวยิ่งลักษณ์ ชินวัตร และรัฐบาลพลเอกประยุทธ์ จันทรโอชา จนครบกำหนดเกษียณอายุราชการในวันที่ 30 กันยายน พ.ศ. 2557
ในเดือนสิงหาคม พ.ศ. 2557 เขาได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลของพลเอกประยุทธ์ จันทร์โอชา ซึ่งเป็นการดำรงตำแหน่งควบคู่ทั้งตำแหน่งข้าราชการพลเรือนสามัญ และตำแหน่งทางการเมือง ต่อมาในเดือนธันวาคม พ.ศ. 2559 เขาได้รับแต่งตั้งให้เป็นรัฐมนตรีว่าการกระทรวงยุติธรรมต่อมาในเดือนพฤศจิกายน พ.ศ. 2560 เขาได้รับแต่งตั้งให้เป็นรัฐมนตรีประจำสำนักนายกรัฐมนตรีอีกครั้งหนึ่งหลังจากเคยดำรงตำแหน่งมาแล้วเมื่อเริ่มตั้งคณะรัฐมนตรีประยุทธ์ 1
ต่อมาในวันอังคารที่ 7 พฤษภาคม พ.ศ. 2562 นายสุวพันธ์ได้ยื่นหนังสือลาออกจากตำแหน่งรัฐมนตรีประจำสำนักนายกรัฐมนตรีต่อพลเอก ประยุทธ์ จันทร์โอชา นายกรัฐมนตรีเพื่อไปดำรงตำแหน่ง สมาชิกวุฒิสภา โดยให้มีผลในวันรุ่งขึ้นคือในวันพุธที่ 8 พฤษภาคม พ.ศ. 2562
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2524 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2549 –  เหรียญราชการชายแดน (ช.ด.)
พ.ศ. 2544 –  เหรียญจักรพรรดิมาลา (ร.จ.พ.)
สิทธา สภานุชาติ

| สิทธา สภานุชาติ |
| --- | --- |
เกิด: 12 กันยายน พ.ศ. 2533 (34 ปี) สิทธา สภานุชาติ จังหวัดราชบุรี ประเทศไทย
อาชีพ: นักร้อง นักแสดง พิธีกร
ปีที่แสดง: พ.ศ. 2552–ปัจจุบัน
ผลงานเด่น: หาญ - ชิงรักหักสวาท (2557)  เทพไท - ดอกซ่อนชู้ (2558)  พัฒนะ/พัฒน์ - สุดแต่ใจจะไขว่คว้า (2558)  แผนภพ - เรือนสายสวาท (2563)  พฤกษ์ - Ciub Friday the series 12 ตอน รักซับซ้อน (2563)  อัครพล - บังเกิดเกล้า (2563)  รอยบุญ - เรยา (2564)
สิทธา สภานุชาติ ชื่อเล่น เอี๊ยง (เกิด 12 กันยายน พ.ศ. 2533) เป็นนักร้อง นักแสดง พิธีกรชาวไทย อดีตศิลปินบอยแบนด์วง รูกกีบีบี (Rookie BB)